
Maatietopalvelu
Kyselyvastaus
Asiakirjan tunnus: KT1452
Päivämäärä: 12.11.2026
Julkisuus: Julkinen  

Irak / Diyalan läänin turvallisuustilanne ja paluuolosuhteet
Iraq / Security situation and conditions for returnees in Diyala governorate

Kysymykset
1. Diyalan läänin turvallisuustilanne
2. Diyalassa oleskelevien, ja sieltä kotoisin olevien IDP:iden määrä ja paluut maakuntaan, paluuolosuhteet
Questions
1. Current security situation in Diyala governorate 
2. What are the numbers of IDPs redising in Diyala governorate and IDPs originating from Diyala governorate? How many have returned to Diyala governorate and what are conditions for returnees like? 

[bookmark: _Hlk129259295]Diyalan läänin turvallisuustilanne 
Alueella toimivat/hallitsevat ryhmittymät 
The Washington Instituten tutkijan Michael Knightsin ja tutkija Crispin Smithin kesäkuussa 2025 kirjoittaman artikkelin mukaan Diyalan lääniin on sijoitettu Irakin armeijan 5. divisioona. Diyalan läänistä kotoisin olevan Hadi al-Amirin johtama, Hashd al-Shaabiin[footnoteRef:1] kuuluva ja Iraniin kytköksissä oleva militia Badrin organisaatio pitää 5. divisioonaa kontrollissaan. Badrin organisaation päämaja on Khalisin piirikunnassa sijaitseva suuri tukikohta Ashraf Camp[footnoteRef:2].[footnoteRef:3] Tukikohtaan on sijoitettu Hashd al Shaabin 24. prikaati, joka on liitoksissa Badrin organisaatioon.[footnoteRef:4]  [1:  Hashd al-Shaabi on liitoksissa Irakin hallitukseen ja siitä säädetään lailla 40/2016 sekä vuoden 2019 hallinnollisilla määräyksillä 237, 328 ja 331. (New Lines Institute 5/2021, s. 8)]  [2:  Ashraf Camp -tukikohdan nykyinen nimi on Shaheed Abu Muntadhar Al Muhammadawi camp. (The New Region / Al-Salhy 6.8.2026). Tässä vastauksessa käytetään kunkin lähteen käyttämää nimeä.  ]  [3:  Knights & Smith 3.6.2026.  ]  [4:  The New Region / Al-Salhy 6.8.2026. ] 

[bookmark: _Hlk245365027]Yhdysvaltalaisen Middle East Broadcasting Networks (MBN) -median  kesäkuussa 2025 julkaistun artikkelin mukaan Diyalan ja Kirkukin lääneissä oli vahvasti läsnä Badrin organisaatio, Asayib Ahl al-Haq sekä Kataib Hezbollah -militiat. Ashraf Camp -leirillä oli myös Syyriasta vallanvaihdoksen jälkeen Irakiin siirtyneitä afgaani- ja pakistanilaistaistelijoita.[footnoteRef:5] Shiiajohtaja Muqtada al-Sadrin johtaman liikkeen aseellisella siivellä, Saraya Al-Salam -militialla on tukikohta Baquban itäpuolella Kananin kunnassa.[footnoteRef:6]   [5:  MBN / Hussein 21.6.2025.  ]  [6:  Shafaq News 17.11.2024.   ] 

[bookmark: _Hlk244762457]Hashd al-Shaabin militioiden toiminnasta Iranin konfliktin aikana artikkelin kesäkuussa 2026 julkaisseet amerikkalaistutkijat Michael Knights, Alex Almeida ja Crispin Smith kertoivat, että Diyalan lääniin on sijoitettu Badrin organisaatioon liitoksissa olevat Hashd al-Shaabin 20., 21., 22., 23., 24., ja 27. prikaatit, samoin kuin Badrin organisaatioon niinikään liitoksissa oleva shiiataustaisten feilikurdien 110. prikaati. Nämä yksiköt vaikuttivat tarjoavan tukea ainakin kahdelle Irakin Kurdistaniin drooni-iskuja tekevälle Badrin organisaation solulle. Iranin konfliktin aikana Badrin organisaatio oli tehnyt 20 iskua Irakin Kurdistaniin. Näistä puolet tehtiin Diyalan läänin pohjoisosasta. Yhdysvallat teki 7.4.2026 useita ilmaiskuja Ashraf Camp -tukikohtaan Badrin organisaation pääasiallista ammusten jakelupistettä vastaan [footnoteRef:7] [7:  CTC SENTINEL / Knights, Almeida & Smith 6/2026, s. 16.  ] 

[bookmark: _Hlk244761482]Irakin hallitus nimitti Diyalan läänissä sijaitsevan Baladroozin piirikunnassa sijaitsevan Mandali-Sumarin rajanylityspisteen kansainväliseksi rajanylityspaikaksi tammikuussa 2026. Rajan toisella puolella on Iranin Kermanshahin maakunta. Päätös tehtiin rajanylityksestä vastaavaa viranomaista koskevan lain 30/2016 perusteella.[footnoteRef:8] Tutkijat Knights, Almeida ja Smith kertoivat kesäkuussa 2026, että Iran tuo Diyalan läänin Muntheriyahin ja Mandalin rajanylityspisteiden, samoin kuin kahden Wassitin ja Missanin lääneissä olevien rajanylityspisteiden läpi ammuksia ja drooneja Hashd al-Shaabin militioille.[footnoteRef:9]  [8:  Iraq Business News 29.1.2026. ]  [9:  CTC SENTINEL / Knights, Almeida & Smith 6/2026, s. 9–10. ] 

Ei-valtiollisten ryhmittymien toiminta
Irakilainen Shafaq News -lehti uutisoi syyskuussa 2026, että vaikka ISIS menetti alueellisen kontrollinsa Irakissa 2017, se jatkaa verkostomaista kapinallistoimintaa erämaa- ja maaseutualueilla, mm. Diyalan, Kirkukin, Salah al-Dinin ja Anbarin lääneissä. Artikkelin mukaan Irakin sisäministeriö oli varoittanut huhtikuussa 2026, että ISIS oli enenevässä määrin ryhtynyt rekrytoimaan nuoria ihmisiä sosiaalisissa medioissa ja verkkopelaamisalustoilla.[footnoteRef:10] The Washington Instituten tutkijan Aaron Y. Zelinin lokakuussa 2026 julkaistun artikkelin mukaan ISIS vaikuttaa sellaisilla alueilla Kirkukin, Diyalan, Salah al-Dinin ja Nineven lääneissä, jotka sijoittuvat Irakin keskushallinnon ja Irakin Kurdistanin kontrolloimien alueiden välimaastoon.[footnoteRef:11]  [10:  Shafaq News 10.9.2026.]  [11:  The Washington Institute / Zelin 8.10.2026. ] 

Diyalan läänissä tehdään ISISin vastaisia operaatioita. Esimerkiksi syyskuun alussa Irakin Kurdistanin ja Irakin keskushallinnon joukot tekivät turvallisuusoperaation Diyalan ja Salah al-Dinin läänien välimaastossa sijaitsevalla Mutaibijan erämaa-alueella. Operaatiossa etsittiin ISISin soluja alueen laaksoista ja kukkuloilta.[footnoteRef:12] Irakin kurdien KDP-puolueeseen liitoksissa oleva Ava TV uutisoi 14.10.2026 ISISin viimeaikaisista iskuista Kirkukin läänissä. Irakin parlamentin turvallisuus- ja puolustuskomitean jäsenen Mazin Gharibin mukaan Irakissa on Kirkukin läänin Pirden (Altun Kupri), Bibanin, Salayeenin, Shwanin, Shaykh Bzenin, Qarahanjirin, Laylanin and Daquqin alueilta edelleen Zghaituniin, Salah al-Dinin läänin Tuz Khurmatun suuntaan ja Diyalan läänin Hamrinin alueelle ulottuva alue, jossa on turvallisuusvajetta.[footnoteRef:13] ISISin yksittäisistä iskuista Diyalan läänissä tänä vuonna kerrotaan kohdassa 1.3. tarkemmin. [12:  Qatar Press Observer 4.9.2026.]  [13:  BBC 21.10.2026. ] 

Diyalan läänissä on myös heimojen välisiä väkivaltaisuuksia. Esimerkiksi Irakilaisen NINA- verkkolehden tammikuun 2026 alussa julkaistun jutun mukaan mukaan neljä henkilöä sai surmansa ja kahdeksan haavoittui aseellisessa yhteenotossa Baquban lounaispuolella Khan Bani Saadin kunnassa. Väliohtaus liittyi vanhoihin heimoriitoihin. Turvallisuusjoukot saapuivat tämän jälkeen alueelle saadakseen tilanteen kontrolliin.[footnoteRef:14] Elokuussa 2026 otettiin Diyalan läänissä kiinni kolme miestä, jotka olivat pakoilleet neljä vuotta viranomaisia. He olivat syylllistyneet useiden ihmisten surmiin Al-Jayaylan kylän alueella pitkäaikaisiin heimoriitoihin liittyen.[footnoteRef:15]    [14:  NINA 2.1.2026.   ]  [15:  Shafaq News 24.8.2026.  ] 

Alueen turvallisuustilanteeseen merkittävimmin vaikuttavien turvallisuusvälikohtausten luonnehdintaa ja ACLED-luvut 2026. Piirikunnat, joissa väkivalta korostuu 
[bookmark: _Hlk244596302][bookmark: _Hlk244592225]ACLED-konfliktitietokannan tilastojen mukaan tammi-lokakuussa 2026 tapahtui Diyalan läänissä taistelut, räjähde- tai muut etäiskut sekä väkivallasta siviilejä vastaan -kategorioissa 37 turvallisuusvälikohtausta. Luku muodostuu taisteluista (7), räjähde- tai muista etäiskuista (19) sekä väkivallasta siviilejä vastaan (11). Turvallisuusvälikohtaukset jakautuivat piirikunnittain seuraavasti: Baquba 13, Khalis 7, Khanaqin 7, Muqdadiya 6 ja Kifri 4.[footnoteRef:16]   [16:  ACLED 10.11.2026. ] 

Taisteluissa (7 välikohtausta) oli kumpanakin osapuolena 4 tapauksessa heimomilitia (Baquban piirikunnassa oli 3 tapausta ja Khanaqinin piirikunnassa 1 tapaus). ACLEDin tapausselosteissa heimovälikohtausten syyksi mainittiin maariita, ”vanhat riidat” ja avioliittoon liittyvä riita. Yhdessä tapauksessa syytä ei mainittu. Heimovälikohtauksissa tilastoitiin seitsemän surmaa, joista 5 samassa Baquban piirikunnassa 2.1.2026 tapahtuneessa, Khafaja-heimon jäsenten keskinäisessä yhteenotossa. Yksi poliisi loukkaantui poliisien tulittaessa 10.3.2026 Kifrin piirikunnassa öljykentän yllä lentänyttä droonia. Drooniliikenne oli lisääntynyt alueella Iranin konfliktin vuoksi. Baquban piirikunnan Kharnabatin kaupungin alueella oli asemiesten välinen yhteenotto tuntemattomasta syystä 13.8.2026. Ainakin 2 henkilöä sai surmansa, ja 2-3 loukkaantuneen joukossa oli armeijan everstiluutnantti. Kaksi moottoripyörällä liikkunutta asemiestä ampui Khanaqinin piirikunnassa 11.10.2026 kohti metsä- ja ympäristöpoliisin johtajan autoa, kun tämä oli tutkimassa laitonta metsästystä. Auto vaurioitui.[footnoteRef:17]  [17:  ACLED 10.11.2026.] 

 
[bookmark: _Hlk244596062]Räjähde- tai muissa etäiskuissa (19 välikohtausta) oli 5 tapauksessa kyse Yhdysvaltain, Israelin tai Saudi-Arabian ilmaiskuista Hashd al-Shaabin militioita vastaan Diyalan läänissä Iranin konfliktiin liittyen. Kaksi iskuista tehtiin maaliskuussa Muqdadiyan piirikuntaan, ja kohteena oli Asayib Ahl al-Haq -militia. Huhtikuussa tehdyssä iskussa oli kohteena Khalisin piirikunnassa sijaitsevaan Ashraf Camp -tukikohtaan sijoitettu Hashd al-Shaabin insinööriyksikkö. Heinäkuussa yksi iskuista tehtiin Ashraf Camp -tukikohtaan Khalisin piirikunnassa ja yksi Badrin organisaatio -militian miehittämää Hashd al-Shaabin 24. prikaatin tiedusteluyksikköä vastaan Muqdadiyan piirikunnassa. Iskuissa sai surmansa useita Hashd al-Shaabin taistelijoita. Lisäksi maaliskuussa oli yksi oletettavasti Yhdysvaltain tai Israelin tekemä isku Asayib Ahl al-Haq -militiaa vastaan Ajulin öljykentän lähellä Muqdadiyan piirikunnassa. Maaliskuussa oli Diyalan läänissä myös 6 tapausta (Khalisin piirikunta 3, Baquba 1, Khanaqin 1, Kifri 1), joissa ilmeisesti Iranin tukemien aseellisten ryhmien drooni putosi maastoon.[footnoteRef:18]   [18:  ACLED 10.11.2026.] 

 
ACLEDin tilastojen mukaan Irakin armeija teki tammi-lokakuussa 2026 kolme ilmaiskua/maaoperaatiota ISISiä vastaan Diyalan läänissä. Tällainen välikohtaus oli 11.6. Baquban piirikunnan Buhrizin alueella, 12.9. Muqdadiyan piirikunnassa Muqdadiyan kunnassa ja 11.10. Khanaqinin piirikunnan Saadiyan kunnassa. Al-Karkhiyyan heimon asemiehet tulittivat Shammari-heimon koteja kahteen otteeseen tammi-helmikuussa Baquban piirikunnan Kananin alueella. Kuolonuhreja ei tullut. Tuntematon taho teki elokuun alussa raketti- tai drooni-iskun poliisin tarkkailupistettä vastaan Baquban piirikunnan Kananin alueella. Uhreja ei tullut.  Kaksi lasta haavoittui ilmeisesti tulvan mukana vuorilta alempaan maastoon huuhtoutuneen miinan räjähdyksessä Khanaqinin piirikunnan Awbaran alueella 7.1. Kaksi maanviljelijää haavoittui ISISiltä maastoon jääneestä räjähteestä Khalisin piirikunnan Azimin kunnassa 14.9.[footnoteRef:19]  [19:  ACLED 10.11.2026.] 


Väkivalta siviilejä vastaan -kategoriassa (11 välikohtausta) sai surmansa kaksi ihmistä. Al-Karkhiyyan heimon asemiehet tulittivat 4 välikohtauksessa Shammari-heimoon kuuluvien koteja 9.-10.2. Baquban piirikunnan Kananin alueella. Kuolonuhreja ei tullut. ISISin iskuja siviilejä vastaan tilastoitiin 3. Tammikuussa tapahtuneessa välikohtauksessa ISISin taistelijat ampuivat kohti paimenia Kfrin piirikunnassa. Uhreja ei tullut. Syyskuussa ISISin taistelijat yrittivät siepata kalastajaryhmää Hamrinin järven alueella, mutta sieppausyritys epäonnistui ja johti ISISin vastaiseen turvallisuusoperaatioon[footnoteRef:20]. Syyskuun lopulla raportoidusti ISISiin kuulunut henkilö ampui isänsä tämän talon edustalla Khalisin piirikunnan Mansouriyan alueella. Ampuja pidätettiin.  [20:  Turvallisuusjoukot sulkivat Hamrinin järven alueen välikohtauksen jälkeen. (EPIC 17.9.2026).  Turvallisuusjoukot lopettivat Hamrinin järveä koskevan liikkumiskiellon 22.10.2026, jolloin ammattikalastajat pääsivät takaisin järvelle. (ACLED 22.10.2026, välikohtaus koodilla IRQ71506)] 


Hashd al-Shaabin taistelijat ampuivat Khanaqinin piirikunnan Khanaqinin kunnassa tarkastuspisteellä vapaalla ollutta peshmerga-sotilasta keskinäisen sanaharkan seurauksena maaliskuussa, haavoittaen tätä vakavasti. Tuntemattomat asemiehet olivat tekijänä 3 välikohtauksessa siviilejä vastaan. Tammikuussa tuntemattomat asemiehet ampuivat Kifrin piirikunnassa kohti kurdien Asayish-tiedustelupalvelun johtajan taloa. Toukokuussa tuntemattomat henkilöt sieppasivat opettajan Muqdadiyan piirikunnassa. Opettaja haavoittui välikohtauksen yhteydessä ja hänet vietiin sairaalaan. Syyskuun loppupuolella tuntemattomat asemiehet ampuivat kuoliaaksi vesiviraston johtajan Muqdadiyan piirikunnan Abu Saidan kaupungissa. Kolme epäiltyä pidätettiin.[footnoteRef:21]    [21:  ACLED 10.11.2026.] 

Jännitteet väestöryhmien välillä; arabien muuttoliike kiristää kurdien ja arabien välejä Diyalan läänin pohjoisosassa
Voittoa tavoittelemattoman, yleistä tietoa kurdiasioista tiedottavan Washington Kurdish Institute (WKI) -tutkimusinstituutin syyskuun 2026 tapahtumia eri maiden kurdialueilla koskevan artikkelin mukaan kurdien maaoikeudet olivat edelleen merkittävä asia useilla Irakin kiistellyillä alueilla Kirkukin läänissä, Diyalan läänin Khanaqinin piirikunnassa, Salah al-Dinin läänin Tuz Khurmatussa ja muilla alueilla. Varsinkin näillä alueilla, samoin kuin Nineven läänin Shingalissa[footnoteRef:22] arabisaatioon[footnoteRef:23] liittyvä historia oli edelleen painolastina.[footnoteRef:24]    [22:  Shingal = Sinjarin piirikunta. ]  [23:  Arabisaatiolla tarkoitetaan pyrkimystä lisätä arabiväestön määrää ja vaikutusvaltaa määrätyllä alueella muihin väestöryhmiin nähden. Historiallisesti arabisaatiolla tarkoitetaan Irakissa mm. presidenttinä 1979–2003 toimineen Saddam Husseinin regiimin arabisaatiokampanjoita Kirkukissa ja muilla kiistellyillä alueilla, kuten Diyalan läänin Khanaqinin piirikunnassa. (katso esim. Crisis Group 14.12.2018, s. 14)]  [24:  WKI 9/2026. ] 

Syyskuussa 2026 Diyalan läänin Khanaqinin piirikunta tuli tämän tematiikan keskiöön, kun kurdipuolueiden, paikallisten kurdipoliitikkojen ja aktivistien delegaatio ojensi Irakin presidentti Nizar Amedille 12 kohdan vetoomuksen Khanaqinin piirikuntaa ja perustuslain 140 artiklaan liittyviä muita alueita[footnoteRef:25] koskien. Delegaatio vaati 140 artiklan uudelleenaktivoimista, kiistellyiden maanviljelysalueiden omistusta koskevien päätösten jäädyttämistä ja ihmisten muuttoon liittyvien kansallisten henkilökorttien, ruokakorttien ja asumisrekisterien näille alueille siirtämisen keskeyttämistä. Delegaatio vastusti myös Kifrin piirikunnassa sijaitsevan Qara Tapan ja Khanaqinin piirikunnassa sijaitsevan Jalawlan alueiden muuttamista omiksi piirikunnikseen ja vaati kurdeille laajempaa osallistumista Diyalan läänin hallintoon sekä sitä, että kurdipuolueet voisivat avata toimistoja Khanaqinin piirikunnan Jalawlassa ja Saadiyassa sekä muilla alueilla. Delegaatio vaati myös yhteisten siviilipainotteisten mekanismien perustamista turvallisuusasioiden hoitamista varten sekä rajoituksia virallisten turvallisuusjoukkojen ulkopuolella toimivien joukkojen kykyyn puuttua siviilien asioihin.[footnoteRef:26]   [25:  Irakin vuoden 2005 perustuslain 140 artiklassa mainitaan Kirkuk ja muut kiistellyt alueet, sekä säädetään ko. alueiden normalisaatiosta ja kansanäänestyksestä koskien niiden asemaa.  (Republic of Iraq 2005)]  [26:  WKI 9/2026. ] 

Khanaqinin piirikunnan Khanaqinin kunnan Shayrakin kylässä oli 13.8.2026 kurdiasukkaiden mielenosoitus sitä vastaan, että alueelle asettuneet arabit olivat ottaneet heidän maanviljelysalueitaan käyttöön. Mielenosoittajat vaativat oikeuksiaan ja väittivät että alueella oli käynnissä arabisaatiokampanja. Heidän mukaansa arabit olivat viljelleet heidän maitaan kahden vuoden ajan.[footnoteRef:27] X:ssä julkaisevan Kurdistan Watch -median mukaan Diyalan läänin Khanaqinin piirikunnassa oli suunnitteilla mielenosoitus 31.8. Khanaqinin piirikunnan arabisaatiota vastaan. Mielenosoitus kuitenkin peruttiin. Paikallisen Panjara-median mukaan viranomaiset olivat tehneet pidätysmääräyksen kurdien PUK-puolueen Khanaqinin osaston johtajasta Karwan Yarwaisista sekä kurdien KDP-puolueen paikallisesta virkailijasta mielenosoitukseen yllyttämisestä. Samasta syystä oli otettu kiinni PUK:ta kannattava entinen Hashd al-Shaabin komentaja Abu Muntazir. Hänet oli kiinnioton jälkeen siirretty Diyalan läänin eteläosassa sijaitsevaan Baqubaan.[footnoteRef:28]  [27:  ACLED 13.8.2026, välikohtaus koodilla IRQ70618. ]  [28:  Kurdistan Watch 31.8.2026. ] 

[bookmark: _Hlk244780964]Kurdistan Watchin mukaan shiiataustaiset arabit ovat kannustaneet bagdadilaisia, ml. Sadr Cityn asukkaita ostamaan omaisuutta Khanaqinista. Vaikka jotkut Khanaqinin alueen shiiataustaiset kurdit liittyivät Hashd al-Shaabiin, kaupungissa on vahvaa vastustusta demografisille muutoksille. Kurdistan Watchin mukaan tällainen huoli on muillakin historiallisesti merkittävän kurdiväestön omanneilla alueilla kuten Khanaqinin piirikunnan Jalawlassa ja Saadiyassa, Baladroozin piirikunnan Mandalissa sekä Kifrin piirikunnan Qara Tapassa ja Jabarassa. Näillä alueilla kurdit kokevat demografian olevan muuttumassa arabeille edulliseen suuntaan.[footnoteRef:29]    [29:  Kurdistan Watch 31.8.2026.] 

Insight International -verkkolehden marraskuun 2026 alussa ilmestyneen uutisen mukaan yli 10 000 Diyalan läänin asukasta, jotka käyvät töissä Irakin Kurdistanissa, ovat jääneet vailla asuntoa tai maata sekä Irakin Kurdistanissa että Diyalan läänissä. Diyalan läänin maakuntaneuvoston jäsenen Aws al-Mahdawin mukaan nämä ihmiset, joihin lukeutui sekä siviilejä että sotilaita, olivat kotoisin Khanaqinin piirikunnan Khanaqinista, Saadiyasta ja Jalawlasta, samoin kuin Kifrin piirikunnan Qara Tapasta ja Jabarasta. Irakin Kurdistan ei myönnä heille maapalstoja, koska he ovat Diyalan läänin asukkaita. Diyalan läänin viranomaiset taas syrjivät heitä koska he tekevät työtä Irakin Kurdistanin instituutioille.[footnoteRef:30]  [30:  The Insight International 2.11.2026.  ] 

Mielenosoitukset ja mellakat
ACLED-tietokantaan on tammi-lokakuussa 2026 tilastoitu 37 mielenosoitusta Diyalan läänissä. Mielenosoitukset jakautuivat piirikunnittain seuraavasti: Khanaqin 13, Baquba 11, Khalis 4, Kifri 4, Baladrooz 3, Muqdadiya 2. Mielenosoituksista rauhanomaisiksi listattiin 36 ja väkivaltaiseksi yksi.[footnoteRef:31] Kyseisessä, Khalisin piirikunnassa 25.3. pidetyssä mielenosoituksessa paikalliset asukkaat protestoivat huonoja peruspalveluita vastaan, keskeneräisestä viemäriremontista aiheutuneen tulvimisen seurauksena. Mielenosoittajat yrittivät ajaa kuvernöörin ja maakuntaneuvoston varajohtajan pois alueelta käyttäen aseinaan keppejä. Yksi mellakoitsija haavoittui kuvernöörin turvamiesten ampumasta laukauksesta.[footnoteRef:32]   [31:  ACLED 10.11.2026.]  [32:  ACLED 25.3.2026, välikohtaus koodilla IRQ68923. ] 

Diyalassa oleskelevien, ja sieltä kotoisin olevien IDP:iden määrä ja paluut maakuntaan, paluuolosuhteet
IDP:iden määrä ja paluut Diyalan lääniin   
Kansainvälisen siirtolaisuusjärjestön (IOM) mukaan vuoden 2025 lopulla Diyalan läänissä oli 38 760 maan sisäisesti siirtymään joutunutta ihmistä (IDP[footnoteRef:33]). Heistä 34 884 oli kotoisin muualta Diyalan läänistä, 2 106 oli Salah al-Dinin läänistä ja loput olivat Anbarin, Babylonin, Bagdadin ja Kirkukin lääneistä. IDP:itä oli eniten seuraavissa piirikunnissa: Baquba (17 388), Khanaqin (12 138), Kifri (5 424), Khalis (3 102). Diyalan läänistä kotoisin olevia IDP:itä oli eri puolilla Irakia 65 159. He olivat jakautuneet 14 eri lääniin. Eniten IDP:itä oli Diyalan läänissä (34 884), sitten tulivat Suleimania (22 020) ja Kirkuk (6 090).[footnoteRef:34]  [33:  Internally Displaced Person. ]  [34:  IOM 1/2026a. ] 

IOM:n mukaan Diyalan lääniin oli palannut vuoden 2025 loppuun mennessä 242 940 maan sisäisesti siirtymään joutunutta ihmistä. Paluita oli eniten Diyalan läänin sisältä (194 364), sitten Kirkukista (25 932), Suleimaniasta (20 916), Bagdadista (1 140), Erbilistä (438) ja Kerbalasta (150). Paluita oli tapahtunut Diyalan läänin eri piirikuntiin seuraavasti: Khanaqin 106 290, Khalis 74 364, Muqdadiya 60 786, Kifri 1 500. Kotialueilleen asumiskelpoisiin olosuhteisiin oli palannut 218 802 ihmistä ja asumiskelvottomiin olosuhteisiin 24 018 ihmistä.[footnoteRef:35]  [35:  IOM 1/2026b.] 

Diyalan läänin alueet, joille paluut ovat estyneet, syyt estymisille ja paluisiin liittyvät erityisvaatimukset 
Tarkkaa yleiskuvaa niistä alueista, joihin paluu on estynyt Diyalan läänissä tai tuoretta tietoa paluisiin liittyvistä erityisvaatimuksista ei löytynyt käytössä olleista lähteistä. Alla on suuntaa antavaa Diyalan läänin paluuseen liittyvää viimeaikaista raportointia.
IOM kirjoitti joulukuussa 2024 julkaistussa, kestäviä ratkaisuja Diyalan läänissä hahmottelevassa raportissaan[footnoteRef:36], että suurin osa Diyalan läänissä olevista IDP:istä halusi pysyä siellä missä oli, ja noin 13 % halusi palata kotialueelleen. IDP:t mainitsivat kotialueelleen palaamattomuuden syyksi yleisimmin talojen kärsimät tuhot (68 % haastelluista), toimeentulomahdollisuuksien puutteen (66 %), halun pysyä nykyisellä alueella (37 %) ja huolen kotialueen turvallisuustilanteesta (34 %). IOM:n mukaan tämä oli linjassa aikaisempien havaintojen kanssa, ja IOM valotti muita huonommassa asemassa olevien IDP:iden[footnoteRef:37] kärsimiä omaisuuden menetyksiä ja ratkaisemattomia korvausvaatimuksia. Turvallisuushuolet palaamattomuuden syynä tuntuivat mainitsevan varsinkin sellaiset muita huonommassa asemassa olevat IDP:t, jotka raportoivat vaikeuksista saada apua viranomaisilta. IOM:n mukaan ISISin ja eri turvallisuustoimijoiden aiheuttamista turvallisuusongelmista raportoitiin lähinnä Khalisin, Khanaqinin, Kifrin ja Muqdadiyan piirikunnissa.[footnoteRef:38]    [36:  Raporttia ei ole myöhemmin päivitetty. ]  [37:  IOM tarkoittaa tällä sellaisia IDP:itä ja paluumuuttajia, joilla ei täyty yhtään tai täyttyy vain yksi kriteeri seuraavista viidestä kriteeristä: (1) turvallisuus, (2) riittävä elintaso, (3) toimeentulo, (4) asunnon, maan ja omaisuuden palauttaminen sekä korvaukset, (5) asiakirjat ja osallistuminen. (IOM 12/2024, s. 8)]  [38:  IOM 12/2024, s. 14–15, 24.] 

NINA- verkkolehden marraskuussa 2025 julkaistun uutisen mukaan Diyalan lääni on kärsinyt useita vuosia vesivarantojen jyrkästä vähenemisestä, johtuen Iranista virtaavien jokien vähentyneestä virtauksesta. Lisäksi ilmastosyyt ovat vaikuttaneet maanviljelykseen siten, että maanviljelysala on kutistunut useissa piirikunnissa. Veden vähyys ja kuivuus on pakottanut satoja maanviljelijöitä jättämään maansa.[footnoteRef:39] Esimerkiksi elokuussa 2026 uutisoitiin, että Baquban piirikunnan Buhrizin kunnassa 40 kylää uhkasi vakava vedenpuute kuivuuden vuoksi.[footnoteRef:40] Toukokuussa 2026 uutisoitiin, että Diyalan läänin vehnäntuotanto oli laskenut noin puolella edelliseen kauteen verrattuna, viranomaisten rajoitettua viljelyä satokauden alussa ilmenneen veden puutteen vuoksi.[footnoteRef:41] [39:  NINA 6.11.2025. ]  [40:  Shafaq News 3.8.2026. ]  [41:  Shafaq News 20.5.2026. ] 

Ajoittaisten rankkasateiden johdosta Iranista valuva sadevesi on aiheuttanut myös tulvia Diyalan läänissä. Tällä on ollut vakavia vaikutuksia karjatalouteen ja maanviljelykseen.[footnoteRef:42] Viranomaiset valmistautuivat mahdollisiin tulviin Diyalan läänissä joulukuussa 2025. Sääolosuhteita tarkkailtiin varsinkin Iranin vastaisella rajalla Mandalin, Qazaniyan ja Khanaqinin alueilla, koska niillä oli riski äkkitulvista.[footnoteRef:43] Shafaq News uutisoi huhtikuussa 2026, että Diyalan läänin keskeiset tekojärvet (Hamrinin järvi, Wandin patoallas) olivat lähes täyttyneet tai tulvineetkin viimeaikaisten rankkasateiden vuoksi. Viranomaiset pyrkivät estämään tulvimista.[footnoteRef:44] Shafaq News uutisoi elokuussa 2026, että Diyalan läänin vesivarantojen lisäännyttyä merkittävästi viime aikoina monen kuivuuden sävyttämän vuoden jälkeen, koskeikkoalueita oli elpynyt ja Mandalin alueen hedelmäviljelmät olivat taas tuottavia.[footnoteRef:45]  [42:  Rudaw 9.11.2018.  ]  [43:  NINA 8.12.2025. ]  [44:  Shafaq News 1.4.2026.  ]  [45:  Shafaq News 3.8.2026.] 

UNHCR on korjannut vuoden 2019 jälkeen Irakissa 16 virastotaloa, joissa myönnetään ihmisille henkilöasiakirjoja. Näistä yksi on vuonna 2025 Diyalan läänin Khanaqinin piirikunnan Saadiyassa avattu rakennus, jossa toimii siviiliasioiden virasto ja informaatiotoimisto[footnoteRef:46]. Avaamisen myötä asiakkaille voidaan myöntää uusia henkilökortteja[footnoteRef:47] helpommin lähestyttävässä ja arvokkaassa tilassa. Kansalaisuus- ja siviiliasioita Saadiyassa johtavan prikaatinkenraali Sattar Qader Ali Al-Meyahyn mukaan asiakkaat epäröivät aikaisemmin lähestyä virastoa, koska sen tilat olivat samassa tarkoin vartioidussa toimipaikassa poliisin ja usean muun instituution kanssa.[footnoteRef:48]    [46:  Lähteen muotoilu: Civil Affairs Directorate and the Information Office. (UNHCR 29.6.2026)]  [47:  Lähteen muotoilu: National Unified Identification Document (NUID). (UNHCR 29.6.2026)]  [48:  UNHCR 29.6.2026. ] 

[bookmark: _Hlk244853258]Youtubeen on tallennettu Al-Fallujah Channel – TV-kanavan 14.4.2026 päivätty uutinen Diyalan läänin Muqdadiyan piirikunnan Nahr al-Imamin kylän poikkeuksellisesta ja vaikeasta tilanteesta. Uutisen mukaan Diyalan läänin ihmisoikeusaktivistit ovat vahvistaneet, että noin 1 200 Nahr al-Imamin kylän asukasta on edelleen maan sisäisesti siirtymään joutuneena. He joutuivat pakenemaan kylästä sinne lokakuussa 2021 tehtyjen hyökkäysten vuoksi. Yhteensä kylästä pakeni noin 500 perhettä. Ainoastaan pieni määrä heistä on kyennyt palaamaan kotikyläänsä, mutta perustarpeiden täyttyminen ei toteudu alueella. Aktivistit ovat vaatineet hallitusta puuttumaan asiaan, ja rakentamaan uudelleen noin 400 tuhottua kotia. Aktivistit kertovat, että vaikka turvallisuustilanne on nyt vakaa ja aluetta aikaisemmin vaivanneet konfliktit ovat loppuneet, perheille ei ole myönnetty minkäänlaisia korvauksia. Heidän mukaansa tällainen asiantila on Diyalan läänissä pitkittynyt ongelma. Paluu Nahr al-Imamin kylään on äärimmäisen vaikeaa, koska yli 250 perheelle kuuluneet talot on tuhottu. Kyläläiset omistavat maanviljelysalueita mutta he eivät pysty palaamaan tiloilleen. Aktivistit kertovat ymmärtävänsä, että Muqdadiyan piirikunnan hallinnon taloustilanne on äärimmäisen vaikea. Heidän mukaansa kokonaisia alueita on laiminlyöty.[footnoteRef:49] [49:  Al-Fallujah Channel 14.4.2026.] 

Youtubeen on tallennettu Al-Fallujah Channel – TV-kanavan 23.7.2026 päivätty uutinen Diyalan läänin Baquban länsipuolella maan sisäisesti siirtymään joutuneille ihmisille tarkoitetulla alueella asuvasta Abu Omarista. Tämä vanheneva mies joutui poistumaan kotialueeltaan, jota ei artikkelissa nimetä, kymmenen vuotta sitten ja asuu nyt Baqubassa ”romahtamisen partaalla” olevassa talossa. Abu Omarin huono taloudellinen tilanne on estänyt häntä palaamasta kotiin tai etsimästä vaihtoehtoista asuntoa. Hän sanoi yhteisönsä joutuneen asumaan muualla yli 10 vuotta, eivätkä he ole saaneet mitään korvauksia. Paon kohdealueella he joutuivat aloittamaan elämänsä uudelleen tyhjästä, rakentamalla itselleen savitiilitaloja. Hänen talossaan asuu kaksi perhettä. He eivät saa sosiaalitukea ja pysyviä töitä ei ole. Jutun mukaan Diyalan läänissä kaukana kotialueeltaan asuvat perheet kamppailevat työmahdollisuuksien puutteen ja huonojen palveluiden kanssa. Korvauksiin ja kotialueiden jälleenrakennukseen liittyvä kriisi pitkittää heidän vaikeata tilannettaan. Jutussa sanotaan eksperttien[footnoteRef:50] painottavan, että viiveet korvauksissa ja jälleenrakentamisessa estävät ihmisten paluita kotialueilleen. Vaikka sadat perheet ovat palanneet, tämä on yksi Diyalan läänin keskeisimmistä humanitaarisista haasteista. Eksperttien mukaan hallinnon, varsinkin turvallisuudesta ja palveluista vastaavien virastojen tulee palauttaa peruspalvelut kyliin, jälleenrakentaa kylät ja avustaa perheiden paluita.[footnoteRef:51]     [50:  Jutussa ei kerrota tarkemmin ao. lähteistä. ]  [51:  Al-Fallujah Channel 23.7.2026.] 

Irakin parlamentin Irakin eri alueiden suunnittelua, hallitusohjelman toteutusta ja varojen käyttöä käsittelevän valiokunnan puheenjohtaja Ahmad Mazhar Al-Jubouri nosti 27.10.2026 pidetyssä valiokunnan kokouksessa esiin maan sisäisesti siirtymään joutuneiden ihmisten palauttamisen edistymisen eri lääneissä ja varsinkin Diyalan läänissä[footnoteRef:52]. Hän kysyi osallistujilta vireillä olevien ja täytäntöönpantujen pidätysmääräysten tilanteesta, rikollisuuden torjuntaan liittyvistä mittareista, operatiivisista valmiuksista ottaa täysi vastuu maakunnan turvallisuudesta sekä toimista, joilla aseiden hallussapito rajataan yksinomaan valtion viranomaisille. Keskustelua käytiin maan sisäisesti siirtymään joutuneiden ihmisten palauttamisesta kotialueilleen ja lääneissä - erityisesti Diyalassa - sovellettavista turvallisuusmenettelyistä ja palaajiin kohdistuvista tarkistuksista.[footnoteRef:53] [52:  Huomionarvoista voi olla, että muita läänejä ei artikkelissa tässä kontekstissa mainita nimeltä.]  [53:  Iraqi Council of Representatives 27.10.2026. ] 

Tietoja vastauksesta
Maahanmuuttoviraston maatietopalvelun kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.
Information on the response
This response has been compiled by the Country Information Service of the Finnish Immigration Service in accordance with the common EU guidelines for processing country of origin information (2008). The response is based on carefully selected sources of information. All sources used are referenced. With the exception of obvious and indisputable facts, all information presented has been cross-checked from several sources unless stated otherwise. The information provided in the response has been obtained, evaluated and processed carefully within the limited time frame given. However, the response does not aim to be exhaustive, and it should not be considered conclusive as to the merit of any particular claim to a residence permit, refugee status or asylum. Even if a certain event, person or organization is not mentioned in the response, this does not mean that the event has not taken place or that the person or organization does not exist. The response does not necessarily reflect the opinion of the Finnish Immigration Service, and it is not a political statement or a judicial evaluation.

